Nachdem mir eus vom Jamie in La Paz verabschided händ, simmer mit em Brad und em Jon witer uf Peru. Als erschts hämmer än Stop uf dä peruanischä Siitä vom Lake Titicaca igleit. Det hämmer d'Floating Islands bsueched, aber mir sind eus bis jetzt nöd sicher, öb diä würklich floated. Isch glaub hüt meh ä  Touri-Attraktions-Fallä. Drum is au sehr schnäll witer nach Arequipa. Da mer grad ufs Wuchänänd det gsi sind, hät sich's wider mal ergeh äs paar Drinkli go neh. Sind dänn doch äs paar meh gsi und drum hät sich dänn au eusä Trip zum Canyon del Colca chli verschobä. Dä Canyon del Colca isch dä tüfschti (oder fascht) Canyon vo dä Wält. Mir sind dänn 3 Täg det go laufä und wiä's halt so isch mit Canyons, es gaht entweder abä oder ufä und rächt steil.